Ericu950/Stoicheia-meter-silver huggingface dataset:
ὁ δὲ Ἄρατος εὐθὺς μετ ἄριστον ἐξελθὼν καὶ συνάψας πρὸς τὸν Πολυγνώτου πύργον τοῖς στρατιώταις εἰς Νεμέαν προῆγεν , ὅπου τὴν πρᾶξιν ἐξέφηνε τοῖς πολλοῖς τότε πρῶτον , ὑποσχέσεις τε καὶ παρακλήσεις ἐποιήσατο ·
καὶ σύνθημα παραδοὺς Ἀπόλλωνα ὑπερδέξιον προῆγεν ἐπὶ τὴν πόλιν , συμμέτρως τῇ περιφορᾷ τῆς σελήνης ἐπιταχύνων καὶ πάλιν ἀνιεὶς τὴν πορείαν , ὥστε τῷ μὲν φωτὶ χρῆσθαι καθ ὁδόν , ἤδη δὲ δυομένης περὶ τὸν κῆπον εἶναι πλησίον τοῦ τείχους .
ἐνταῦθα Καφισίας ἀπήντησεν αὐτῷ , τῶν μὲν κυναρίων οὐ κρατήσας ἔφθη γὰρ ἀποπηδήσαντα , τὸν δὲ κηπουρὸν ἐγκεκλεικώς .
ἀθύμους δὲ τοὺς πλείστους γενομένους καὶ κελεύοντας ἀπαλλάττεσθαι παρεθάρρυνεν ὁ Ἄρατος , ὡς ἀπάξων , ἂν οἱ κύνες ἄγαν ἐνοχλῶσιν αὐτοῖς .
ἅμα δὲ τοὺς τὰς κλίμακας φέροντας προπέμψας , ὧν Ἔκδηλος ἡγεῖτο καὶ Μνασίθεος , αὐτὸς ἐπηκολούθει σχολαίως , ἤδη τῶν κυναρίων εὐτόνως ὑλακτούντων καὶ συμπαρατρεχόντων τοῖς περὶ τὸν Ἔκδηλον .
οὐ μὴν ἀλλὰ προσέμιξάν τε τῷ τείχει καὶ προσήρεισαν τὰς κλίμακας ἀσφαλῶς .
ἀναβαινόντων δὲ τῶν πρώτων , ὁ τὴν ἑωθινὴν φυλακὴν παραδιδοὺς ἐφώδευε κώδωνι , καὶ φῶτα πολλὰ καὶ θόρυβος ἦν τῶν ἐπιπορευομένων , οἱ δέ , ὥσπερ εἶχον , αὐτοῦ πτήξαντες ἐπὶ τῶν κλιμάκων τούτους μὲν οὐ χαλεπῶς ἔλαθον , ἄλλης δὲ φυλακῆς ἐναντίας ταύτῃ προσερχομένης εἰς τὸν ἔσχατον κίνδυνον ἦλθον .
ὡς δὲ κ ἀκείνην διέφυγον παρελθοῦσαν , εὐθὺς ἀνέβαινον οἱ πρῶτοι Μνασίθεος καὶ Ἔκδηλος , καὶ τὰς ἑκατέρωθεν ὁδοὺς τοῦ τείχους διαλαβόντες ἀπέστελλον Τέχνωνα πρὸς Ἄρατον ἐπείγεσθαι κελεύοντες .
ἦν δὲ οὐ πολὺ διάστημα ἀπὸ τοῦ κήπου πρὸς τὸ τεῖχος καὶ τὸν πύργον , ἐν ᾧ κύων μέγας ἐφρούρει θηρατικός .
αὐτὸς μὲν οὖν οὐκ ᾔσθετο τὴν ἔφοδον , εἴ τε φύσει νωθὴς ὢν , εἴ τε μεθ ἡμέραν κατάκοπος γεγονώς 0 1 .
τῶν δὲ τοῦ κηπουροῦ κυναρίων κάτωθεν ἐκκαλουμένων αὐτόν ὑπεφθέγγετο τυφλὸν καὶ ἄσημον τὸ πρῶτον , εἶτα μᾶλλον ἐπέτεινε παρερχομένων .
καὶ κατεῖχεν ἤδη πολὺς ὑλαγμὸς τὸ χωρίον , ὥστε τὸν πέραν φύλακα κραυγῇ μεγάλῃ πυνθάνεσθαι τοῦ κυνηγοῦ , πρός τίνα τραχέως οὕτως ὁ κύων ὑλακτεῖ , καὶ μή τι γίνεται καινότερον .
ὁ δ ἀπὸ τοῦ πύργου αὐτῷ ἀντεφώνησε μηδὲν εἶναι δεινόν , ἀλλὰ τὸν κύνα πρὸς τὸ φῶς τῶν τειχοφυλάκων καὶ τὸν ψόφον τοῦ κώδωνος παρωξύνθαι .
τοῦτο μάλιστα τοὺς Ἀράτου στρατιώτας ἐπέρρωσεν , οἰομένους τὸν κυνηγὸν ἐπικρύπτειν κοινωνοῦντα τῇ πράξει , εἶναι δὲ πολλοὺς καὶ ἄλλους ἐν τῇ πόλει τοὺς συνεργοῦντας .
οὐ μὴν ἀλλὰ τῷ τείχει προσβαλόντων χαλεπὸς ἦν ὁ κίνδυνος καὶ μῆκος ἐλάμβανε , τῶν κλιμάκων κραδαινομένων εἰ μὴ καθ ἕνα καὶ σχολαίως ἀναβαίνοιεν ἡ δὲ ὥρα κατήπειγεν , ἤδη φθεγγομένων ἀλεκτρυόνων , καὶ ὅσον οὔπω τῶν ἐξ ἀγροῦ τι φέρειν εἰωθότων πρὸς ἀγορὰν ἐπερχομένων .
διὸ καὶ σπεύδων ὁ Ἄρατος ἀνέβαινε , τεσσαράκοντα τῶν πάντων ἀναβεβηκότων πρὸ αὐτοῦ ·
καὶ προσδεξάμενος ἔτι τῶν κάτωθεν ὀλίγους ἐπὶ τὴν οἰκίαν τοῦ τυράννου καὶ τὸ στρατήγιον ἀνῆλθεν ἐνταῦθα γὰρ οἱ μισθοφόροι παρενυκτέρευον .
ἄφνω δὲ ἐπιπεσὼν αὐτοῖς καὶ συλλαβὼν ἅπαντας , οὐδένα δὲ ἀποκτείνας , εὐθὺς διεπέμπετο πρὸς τοὺς φίλους ἀνακαλούμενος .
ἕκαστον ἀπ οἰκίας 0 .
καὶ συνδραμόντων πανταχόθεν , ἡμέρα μὲν ὑπέλαμπεν ἤδη καὶ τὸ θέατρον ἦν ὄχλου μεστόν , ἔτι πρὸς τὴν ἄδηλον αἰωρουμένων φήμην καὶ σαφὲς οὐδὲν εἰδότων ὑπὲρ τῶν πραττομένων , πρίν γε δὴ προελθὼν ὁ κῆρυξ εἶπεν ὡς Ἄρατος ὁ Κλεινίου παρακαλεῖ τοὺς πολίτας ἐπὶ τὴν ἐλευθερίαν .
τότε δὲ πιστεύσαντες ἥκειν ἃ πάλαι προσεδόκων , ὥρμησαν ἀθρόοι πρὸς τὰς θύρας τοῦ τυράννου πῦρ ἐπιφέροντες .
ἤρθη δὲ φλὸξ μεγάλη καὶ καταφανὴς μέχρι Κ. ορίνθου τῆς οἰκίας ἀναφθείσης , ὥστε θαυμάσαντας τοὺς ἐν Κορίνθῳ παρὰ μικρὸν ὁρμῆσαι πρὸς τὴν βοήθειαν .
ὁ μὲν οὖν Νικοκλῆς ἔλαθε διά τινων ὑπονόμων ὑπεκδὺς καὶ ἀποδρὰς ἐκ τῆς πόλεως , οἱ δὲ στρατιῶται καταπαύσαντες μετὰ τῶν Σικυωνίων τὸ πῦρ διήρπαζον τὴν οἰκίαν .
καὶ οὔ τε ταῦτα ἐκώλυσεν ὁ Ἄρατος , τά τε λοιπὰ χρήματα τῶν τυράννων εἰς μέσον ἔθηκε τοῖς πολίταις .
ἀπέθανε δὲ οὐδεὶς οὐ δὲ ἐτρώθη τὸ παράπαν τῶν ἐπελθόντων οὐ δὲ τῶν πολεμίων , ἀλλὰ καθαρὰν καὶ ἄθικτον αἵματος ἐμφυλίου τὴν πρᾶξιν ἡ τύχη διεφύλαξε .
κατήγαγε δὲ φυγάδας τοὺς μὲν ὑπὸ Νικοκλέους ἐκπεπτωκότας ὀγδοήκοντα , τοὺς δὲ ἐπὶ τῶν ἔμπροσθεν τυράννων οὐκ ἐλάττους πεντακοσίων , οἷς μακρὰ μὲν ἡ πλάνη καὶ ὁμοῦ τι πεντηκονταετὴς ἐγεγόνει 0 .
κατελθόντες δὲ οἱ πλεῖστοι πένητες , ὧν κύριοι πρότερον ἦσαν ἐπελαμβάνοντο , καὶ βαδίζοντες ἐπὶ τὰ χωρία καὶ τὰς οἰκίας δεινὴν ἀπορίαν τῷ Ἀράτῳ παρεῖχον , ἐπιβουλευομένην μὲν ἔξωθεν καὶ φθονουμένην ὑπ Ἀντιγόνου τὴν πόλιν ὁρῶντι διά τὴν ἐλευθερίαν , ταραττομένην δὲ ὑφ αὑτῆς καὶ στασιάζουσαν .
ὅθεν ἐκ τῶν παρόντων ἄριστα κρίνας προσέμιξεν αὐτὴν φέρων τοῖς Ἀχαιοῖς ·
καὶ Δωριεῖς ὄντες ὑπέδυσαν ἑκουσίως ὄνομα καὶ πολιτείαν τὴν Ἀχαιῶν οὔ τε ἀξίωμα λαμπρὸν οὔ τε μεγάλην ἰσχὺν ἐχόντων τότε .
μικροπολῖται γὰρ ἦσαν οἱ πολλοί , καὶ γῆν οὔ τε χρηστὴν οὔ τε ἄφθονον ἐκέκτηντο , καὶ θαλάττῃ προσῴκουν ἀλιμένῳ , τὰ πολλὰ κατὰ ῥαχίας ἐκφερομένῃ πρὸς τὴν ἤπειρον .
ἀλλὰ μάλιστα δὴ διέδειξαν οὗτοι τὴν Ἑλληνικὴν ἀλκὴν ἀπρόσμαχον οὖσαν , ὁσάκις τύχοι κόσμου καὶ συντάξεως ὁμοφρονούσης καὶ νοῦν ἔχοντος ἡγεμόνος , οἳ τῆς μὲν πάλαι τῶν Ἑλλήνων ἀκμῆς οὐδὲν , ὡς εἰπεῖν , μέρος ὄντες , ἐν δὲ τῷ τότε μιᾶς ἀξιολόγου πόλεως σύμπαντες ὁμοῦ δύναμιν οὐκ ἔχοντες , εὐβουλίᾳ καὶ ὁμονοίᾳ , καὶ ὅτι τῷ πρώτῳ κατ ἀρετὴν ἐδύναντο μὴ φθονεῖν , ἀλλὰ πείθεσθαι καὶ ἀκολουθεῖν , οὐ μόνον αὑτοὺς ἐν μέσῳ πόλεων καὶ δυνάμεων τηλικούτων καὶ τυραννίδων διεφύλαξαν ἐλευθέρους , ἀλλὰ καὶ τῶν ἄλλων Ἑλλήνων ὡς πλείστους ἐλευθεροῦντες καὶ σῴζοντες διετέλουν .
ἦν δὲ Ἄρατος τῷ τρόπῳ πολιτικός , μεγαλόφρων , ἀκριβέστερος εἰς τὰ κοινὰ μᾶλλον τῶν ἰδίων , πικρῶς μισοτύραννος , ἔχθρας ὅρῳ καὶ φιλίας ἀεὶ τῷ κοινῷ συμφέροντι χρώμενος .
ὅθεν οὐχ οὕτως δοκεῖ γεγονέναι φίλος ἀκριβής , ὡς ἐχθρὸς εὐγνώμων καὶ πρᾶος , ὑπὸ τῆς πολιτείας ἐπ ἀμφότερα τῷ καιρῷ μεταβαλλόμενος , ὁμονοίας ἐθνῶν καὶ κοινωνίας πόλεων καὶ συνεδρίου καὶ θεάτρου μίαν φωνὴν ἀφιέντος ὡς οὐδενὸς ἄλλου τῶν καλῶν ἐραστής , πολέμῳ καὶ ἀγῶνι χρήσασθαι φανερῶς ἀθαρσὴς καὶ δύσελπις , κλέψαι δὲ πράγματα καὶ συσκευάσασθαι κρύφα πόλεις καὶ τυράννους ἐπηβολώτατος 0 .
διὸ καὶ πολλὰ τῶν ἀνελπίστων κατορθώσας ἐν οἷς ἐτόλμησεν , οὐκ ἐλάττονα δοκεῖ τῶν δυνατῶν ἐγκαταλιπεῖν δι εὐλάβειαν .
οὐ γὰρ μόνον , ὡς ἔοικε , θηρίων τινῶν ὄψεις ἐνεργοὶ διὰ σκότους οὖσαι μεθ ἡμέραν ἀποτυφλοῦνται ξηρότητι καὶ λεπτότητι τῆς περὶ τὸν ὀφθαλμὸν ὑγρότητος μὴ φερούσης τὴν πρὸς τὸ φῶς σύγκρασιν , ἀλλὰ καὶ δεινότης τίς ἐστιν ἀνθρώπου καὶ σύνεσις ἐν τοῖς ὑπαίθροις καὶ διακεκηρυγμένοις εὐτάρακτος φύσει , πρὸς δὲ τὰς ἐπικρύφους καὶ λαθραίους ἀναθαρσοῦσα πράξεις .
τὴν δὲ τοιαύτην ἀνωμαλίαν ἔνδεια λόγου φιλοσόφου περὶ τὰς εὐφυΐας ἀπεργάζεται , τὴν ἀρετὴν , ὥσπερ καρπὸν αὐτοφυῆ καὶ ἀγεώργητον , ἐκφερούσας δίχα τῆς ἐπιστήμης , ταῦτα μὲν οὖν ἐξεταζέσθω τοῖς παραδείγμασιν 0 .
ὁ δὲ Ἄρατος , ἐπεὶ κατέμιξε τοῖς Ἀχαιοῖς ἑαυτὸν καὶ τὴν πόλιν , ἐν τοῖς ἱππεῦσι στρατευόμενος ἠγαπᾶτο δι εὐπείθειαν ὑπὸ τῶν ἀρχόντων , ὅτι , καίπερ συμβολὰς τῷ κοινῷ μεγάλας δεδωκὼς τὴν ἑαυτοῦ δόξαν καὶ τὴν τῆς πατρίδος δύναμιν , ὡς ἑνὶ τῶν ἐπιτυχόντων χρῆσθαι παρεῖχεν αὑτῷ τὸν ἀεὶ στρατηγοῦντα τῶν Ἀχαιῶν , εἴ τε Δυμαῖος , εἴ τε Τριταιεὺς , εἴ τε μικροτέρας τινὸς ὢν τύχοι πόλεως 0 1 2 .
ἧκε δὲ αὐτῷ καὶ χρημάτων δωρεὰ παρὰ τοῦ βασιλέως πέντε καὶ εἴκοσι τάλαντα , ταῦτα ἔλαβε μὲν ὁ Ἄρατος , λαβὼν δὲ τοῖς ἑαυτοῦ πολίταις ἐπέδωκεν ἀπορουμένοις εἴς τε τ ἆλλα καὶ λύτρωσιν αἰχμαλώτων .
ἐπεὶ δὲ οἱ φυγάδες ἦσαν ἀπαρηγόρητοι τοῖς ἔχουσι τὰς κτήσεις ἐνοχλοῦντες , ἥ τε πόλις ἐκινδύνευεν ἀνάστατος γενέσθαι , μίαν ὁρῶν ἐλπίδα τὴν Πτολεμαίου φιλανθρωπίαν ὥρμησεν ἐκπλεῦσαι καὶ δεηθῆναι τοῦ βασιλέως ὅπως αὐτῷ χρήματα συμβάληται πρὸς τὰς διαλύσεις .
ἀνήχθη μὲν οὖν ἀπὸ Μοθώνης ὑπὲρ Μαλέας , ὡς τῷ διὰ πόρου δρόμῳ χρησόμενος .
πρὸς δὲ μέγα πνεῦμα καὶ πολλὴν θάλασσαν ἐκ πελάγους κατιοῦσαν ἐνδόντος τοῦ κυβερνήτου , παραφερόμενος μόλις ἥψατο τῆς Ἀδρίας πολεμίας οὔσης , ἐκρατεῖτο γὰρ ὑπὸ Ἀντιγόνου καὶ φυλακὴν εἶχεν ·
ἣν φθάσας ἀπέβη , καὶ τὴν ναῦν καταλιπὼν ἀπεχώρησε μακρὰν ἀπὸ θαλάσσης ἔχων ἕνα τῶν φίλων σὺν αὑτῷ Τιμάνθην .
καὶ καταβαλόντες ἑαυτοὺς εἴς τινα τόπον ὕλης γέμοντα χαλεπῶς ἐνυκτέρευον .
ὀλίγῳ δὲ ὕστερον ὁ φρούραρχος ἐπελθὼν καὶ ζητῶν τὸν Ἄρατον ὑπὸ τῶν θεραπόντων ἐξηπατήθη τῶν ἐκείνου , δεδιδαγμένων λέγειν ὡς εὐθὺς ἀποδρὰς εἰς Εὔβοιαν ἐξέπλευσε .
τὰ μέντοι κομιζόμενα καὶ τὴν ναῦν καὶ τοὺς θεράποντας ἀπέφηνε πολέμια καὶ κατέσχε .
μετὰ δὲ ἡμέρας οὐ πολλὰς ἐν ἀπόροις ὄντι τῷ Ἀράτῳ γίνεταί τις εὐτυχία , Ῥωμαϊκῆς νεὼς παραβαλούσης κατὰ τὸν τόπον ἐν ᾧ τὰ μὲν ἐπὶ σκοπὴν ἀνιών , τὰ δὲ κρυπτόμενος διῆγεν .
ἔπλει μὲν οὖν ἡ ναῦς εἰς Συρίαν , ἐπέβη δὲ πείσας τὸν ναύκληρον ἄχρι Καρίας διακομισθῆναι ·
καὶ διεκομίσθη κινδύνοις αὖθις οὐκ ἐλάττοσι χρησάμενος κατὰ θάλατταν .
ἐκ δὲ Καρίας χρόνῳ πολλῷ περαιωθεὶς εἰς Αἴγυπτον ἂὐτόθεν τε τῷ βασιλεῖ διακειμένῳ πρὸς αὐτὸν οἰκείως ἐνέτυχε , καὶ τεθεραπευμένῳ γραφαῖς καὶ πίναξιν ἀπὸ τῆς Ἑλλάδος , ἐν οἷς κρίσιν ἔχων οὐκ ἄμουσον ὁ Ἄρατος ἀεί τι τῶν τεχνικῶν καὶ περιττῶν , μάλιστα δὲ Παμφίλου καὶ Μελάνθου , συνάγων καὶ κτώμενος ἀπέστελλεν .
ἤνθει γὰρ ἔτι δόξα τῆς Σικυωνίας μούσης καὶ χρηστογραφίας , ὡς μόνης ἀδιάφθορον ἐχούσης τὸ καλόν , ὥστε καὶ Ἀπελλῆν ἐκεῖνον ἤδη θαυμαζόμενον ἀφικέσθαι καὶ συγγενέσθαι τοῖς ἀνδράσιν ἐπὶ ταλάντῳ , τῆς δόξης μᾶλλον ἢ τῆς τέχνης δεόμενον μεταλαβεῖν 0 .
διὸ τὰς μὲν ἄλλας εἰκόνας τῶν τυράννων ἀνεῖλεν εὐθὺς ὁ Ἄρατος , ὅτε τὴν πόλιν ἠλευθέρωσε , περὶ δὲ τῆς Ἀριστράτου κατὰ Φίλιππον ἀκμάσαντος ἐβουλεύσατο πολὺν χρόνον .
ἐγράφη μὲν γὰρ ὑπὸ πάντων τῶν περὶ τὸν Μέλανθον ἅρματι νικηφόρῳ παρεστὼς ὁ Ἀρίστρατος , Ἀπελλοῦ συνεφαψαμένου τῆς γραφῆς , ὡς Πολέμων ὁ περιηγητὴς ἱστόρηκεν .
ἦν δὲ τὸ ἔργον ἀξιοθέατον , ὥστε γνάμπτεσθαι τὸν Ἄρατον ὑπὸ τῆς τέχνης , αὖθίς τε μίσει τῷ πρὸς τοὺς τυράννους ἐξαγόμενον κελεύειν καθαιρεῖν .
τὸν οὖν ζωγράφον Νεάλκη φίλον ὄντα τοῦ Ἀράτου παραιτεῖσθαί φασι καὶ δακρύειν , ὡς δ οὐκ ἔπειθεν , εἰπεῖν ὅτι τοῖς τυράννοις πολεμητέον , οὐ τοῖς τῶν τυράννων .
ἐάσωμεν οὖν τὸ ἅρμα καὶ τὴν Νίκην , αὐτὸν δέ σοι παρέξω τὸν Ἀρίστρατον ἐγὼ παραχωροῦντα τοῦ πίνακος ἐπιτρέψαντος οὖν τοῦ Ἀράτου διήλειψεν ὁ Νεάλκης τὸν Ἀρίστρατον , εἰς δὲ τὴν χώραν φοίνικα μόνον ἐνέγραψεν , ἄλλο δὲ οὐδὲν ἐτόλμησε παραβαλεῖν .
τοὺς δὲ πόδας ἐξαλειφομένου τοῦ Ἀριστράτου διαλαθεῖν ὑπὸ τὸ ἅρμα λέγουσιν .
ἔκ τε δὴ τούτων ὁ Ἄρατος ἠγαπᾶτο , καὶ διδοὺς πεῖραν ἔτι μᾶλλον ἥψατο τοῦ βασιλέως , καὶ δωρεὰν ἔλαβε τῇ πόλει πεντήκοντα καὶ ἑκατὸν τάλαντα , καὶ τούτων τεσσαράκοντα μὲν εὐθὺς μεθ ἑαυτοῦ κομίζων εἰς Πελοπόννησον κατῆρε , τὰ δὲ λοιπὰ διελὼν εἰς δόσεις ὁ βασιλεὺς ὕστερον κατά μέρος ἀπέστειλεν .
ἦν μὲν οὖν μέγα καὶ τὸ χρήματα τοσαῦτα πορίσαι τοῖς πολίταις , ὅσων μικρὸν μέρος ἄλλοι στρατηγοὶ καὶ δημαγωγοὶ λαμβάνοντες παρὰ βασιλέων ἠδίκουν καὶ κατεδουλοῦντο καὶ προέπινον αὐτοῖς τὰς πατρίδας , μείζων δὲ ἡ διὰ τῶν χρημάτων τούτων κατασκευασθεῖσα τοῖς μὲν ἀπόροις πρὸς τοὺς πλουσίους διάλυσις καὶ ὁμόνοια , τῷ δὲ δήμῳ παντὶ σωτηρία καὶ ἀσφάλεια , θαυμαστὴ δὲ ἡ τοῦ ἀνδρὸς ἐν δυνάμει τοσαύτῃ μετριότης 0 1 2 .
ἀποδειχθεὶς γὰρ αὐτοκράτωρ διαλλακτὴς καὶ κύριος ὅλως ἐπὶ τὰς φυγαδικὰς οἰκονομίας μόνος οὐχ ὑπέμεινεν , ἀλλὰ πεντεκαίδεκα τῶν πολιτῶν προσκατέλεξεν ἑαυτῷ , μεθ ὧν πόνῳ πολλῷ καὶ μεγάλαις πραγματείαις κατειργάσατο καὶ συνήρμοσε φιλίαν καὶ εἰρήνην τοῖς πολίταις .
ἐφ οἷς οὐ μόνον κοινῇ σύμπαντες οἱ πολῖται τιμὰς ἀπέδοσαν αὐτῷ πρεπούσας , ἀλλὰ καὶ κατ ἰδίαν οἱ φυγάδες εἰκόνα χαλκῆν ἀναστήσαντες ἐπέγραψαν τόδε τὸ ἐλεγεῖον ·
ἄμμες δ εἰκόν , Ἄρατε , τεὰν νόστοιο τυχόντες στάσαμεν ἀντ ἀρετᾶς ἠδὲ δικαιοσύνας σωτῆρος σωτῆρσι θεοῖς , ὅτι πατρίδι τᾷ σᾷ δαιμόνιον θείαν τ ὤπασας εὐνομίαν .
ταῦτα διαπραξάμενος ὁ Ἄρατος τοῦ μὲν πολιτικοῦ φθόνου μείζων ἐγεγόνει διὰ τὰς χάριτας , Ἀντίγονος δ ὁ βασιλεὺς ἀνιώμενος ἐπ αὐτῷ καὶ βουλόμενος ἢ μετάγειν ὅλως τῇ φιλίᾳ πρὸς αὑτὸν ἢ διαβάλλειν πρὸς τὸν Πτολεμαῖον , ἄλλας τε φιλανθρωπίας ἐνεδείκνυτο μὴ πάνυ προσιεμένῳ , καὶ θύων θεοῖς ἐν Κορίνθῳ μερίδας εἰς Σικυῶνα τῷ Ἀράτῳ διέπεμπε .
καὶ παρὰ τὸ δεῖπνον , ἑστιωμένων πολλῶν , εἰς μέσον φθεγξάμενος , Ὤμην , ἔφη , τὸν Σικυώνιον τοῦτον νεανίσκον ἐλευθέριον εἶναι τῇ φύσει μόνον καὶ φιλοπολίτην ·
ὁ δὲ καὶ βίων ἔοικε καὶ πραγμάτων βασιλικῶν ἱκανὸς εἶναι κριτής , πρότερον γὰρ ἡμᾶς ὑπερεώρα ταῖς ἐλπίσιν ἔξω βλέπων καὶ τὸν Αἰγύπτιον ἐθαύμαζε πλοῦτον , ἐλέφαντας καὶ στόλους καὶ αὐλὰς ἀκούων , νυνὶ δὲ ὑπὸ σκηνὴν ἑωρακὼς πάντα τὰ ἐκεῖ πράγματα τραγῳδίαν ὄντα καὶ σκηνογραφίαν ὅλος ἡμῖν προσκεχώρηκεν .
αὐτός τε οὖν ἀποδέχομαι τὸ μειράκιον ἐγνωκὼς εἰς ἅπαντα χρῆσθαι , καὶ ὑμᾶς ἀξιῶ φίλον νομίζειν .
τούτους τοὺς λόγους ὑπόθεσιν λαβόντες οἱ φθονεροὶ καὶ κακοήθεις διημιλλῶντο ταῖς ἐπιστολαῖς ἀλλήλοις , πολλὰ καὶ δυσχερῆ κατὰ τοῦ Ἀράτου τῷ Πτολεμαίῳ γράφοντες , ὥστε κ ἀκεῖνον ἐγκαλοῦντα πέμψαι .
ταῖς μὲν οὖν περιμαχήτοις καὶ διαπύροις τοξευομέναις ἔρωσι φιλίαις βασιλέων καὶ τυράννων τοσοῦτον προσῆν φθόνου καὶ κακοηθείας .
ὁ δὲ Ἄρατος αἱρεθεὶς στρατηγὸς τὸ πρῶτον ὑπὸ τῶν Ἀχαιῶν τὴν μὲν ἀντιπέρας Λοκρίδα καὶ Καλυδωνίαν ἐπόρθησε , Βοιωτοῖς δὲ μετὰ μυρίων στρατιωτῶν βοηθῶν ὑστέρησε τῆς μάχης , ἣν ὑπὸ Αἰτωλῶν περὶ Χαιρώνειαν ἡττήθησαν , Ἀβοιωκρίτου τε τοῦ βοιωτάρχου καὶ χιλίων σὺν αὐτῷ πεσόντων .
ἐνιαυτῷ δὲ ὕστερον αὖθις στρατηγῶν ἐνίστατο τὴν περὶ τὸν Ἀκροκόρινθον πρᾶξιν , οὐ Σικυωνίων οὐ δ Ἀχαιῶν κηδόμενος , ἀλλὰ κοινήν τινα τῆς Ἑλλάδος ὅλης τυραννίδα , τὴν Μακεδόνων φρουράν , ἐκεῖθεν ἐξελάσαι διανοούμενος .
χάρης μὲν γὰρ ὁ Ἀθηναῖος ἔν τινι μάχῃ πρὸς τοὺς βασιλέως στρατηγοὺς εὐτυχήσας ἔγραψε τῷ δήμῳ τῶν Ἀθηναίων ὡς νενικήκοι τῆς ἐν Μαραθῶνι μάχης ἀδελφήν ταύτην δὲ τὴν πρᾶξιν οὐκ ἂν ἁμάρτοι τις ἀδελφήν προσειπὼν τῆς Πελοπίδου τοῦ Θηβαίου καὶ Θρασυβούλου τοῦ Ἀθηναίου τυραννοκτονίας , πλὴν ὅτι τῷ μὴ πρὸς Ἕλληνας , ἀλλὰ ἐπακτὸν ἀρχὴν γεγονέναι καὶ ἀλλόφυλον αὕτη διήνεγκεν .
ὁ μὲν γὰρ Ἰσθμός ἐμφράσσων τὰς θαλάσσας , εἰς τ αὐτὸ συνάγει τὼ τόπῳ καὶ συνάπτει τὴν ἤπειρον ἡμῶν , ὁ δὲ Ἀκροκόρινθος , ὑψηλὸν ὄρος , ἐκ μέσης ἀναπεφυκὼς τῆς Ἑλλάδος , ὅταν λάβῃ φρουράν , ἐνίσταται καὶ ἀποκόπτει τὴν ἐντὸς Ἰσθμοῦ πᾶσαν ἐπιμιξιῶν τε καὶ παρόδων καὶ στρατειῶν ἐργασίας τε κατὰ γῆν καὶ κατὰ θάλατταν , καὶ ἕνα κύριον ποιεῖ τὸν ἄρχοντα καὶ κατέχοντα φρουρᾷ τὸ χωρίον , ὥστε μὴ παίζοντα δοκεῖν τὸν νεώτερον Φίλιππον , ἀλλ ἀληθῶς , ἑκάστοτε πέδας τῆς Ἑλλάδος τὴν Κορινθίων πόλιν προσαγορεύειν .
πᾶσι μὲν οὖν περιμάχητος ἦν ὁ τόπος ἀεὶ καὶ βασιλεῦσι καὶ δυνάσταις , ἡ δὲ Ἀντιγόνου σπουδὴ περὶ αὐτὸν οὐδὲν ἀπέλιπε πάθει τῶν ἐμμανεστάτων ἐρώτων , ἀλλ ὅλος ἀνήρτητο ταῖς φροντίσιν ὅπως ἀφαιρήσεται δόλῳ τοὺς ἔχοντας , ἐπεὶ φανερῶς ἀνέλπιστος ἦν ἡ ἐπιχείρησις .
ἀλεξάνδρου γὰρ , ὑφ ὃν τὸ χωρίον ἦν , ἀποθανόντος ὡς λέγεται φαρμάκοις ὑπ αὐτοῦ , Νικαίας δὲ τῆς ἐκείνου γυναικὸς ἐπὶ τῶν πραγμάτων γενομένης καὶ φυλαττούσης τὸν Ἀκροκόρινθον , εὐθὺς ὑποπέμπων Δημήτριον τὸν υἱὸν αὐτῇ , καὶ γλυκείας ἐλπίδας ἐνδιδοὺς γάμων βασιλικῶν καὶ συμβιώσεως πρὸς οὐκ ἀηδὲς ἐντυχεῖν γυναικὶ πρεσβυτέρᾳ μειράκιον , αὐτὴν μὲν ᾑρήκει , τῷ παιδὶ χρησάμενος ὥσπερ ἄλλῳ τινὶ τῶν δελεασμάτων ἐπ αὐτῇ , τὸν δὲ τόπον οὐ προϊεμένης , ἀλλ ἐγκρατῶς φυλαττούσης , ἀμελεῖν προσποιούμενος ἔθυε γάμους αὐτῶν ἐν Κορίνθῳ , καὶ θέας ἐπετέλει καὶ πότους συνῆγε καθ ἡμέραν , ὡς ἄν τις μάλιστα παίζειν καὶ σχολάζειν τὴν διάνοιαν ὑφ ἡδονῆς καὶ φιλοφροσύνης ἀφεικώς .
ἐπεὶ δὲ καιρὸς ἦν , ᾄδοντος Ἀμοιβέως ἐν τῷ θεάτρῳ , παρέπεμπε τὴν Νίκαιαν αὐτὸς ἐπὶ τὴν θέαν ἐν φορείῳ κεκοσμημένῳ βασιλικῶς , ἀγαλλομένην τε τῇ τιμῇ καὶ πορρωτάτω τοῦ μέλλοντος οὖσαν .
γενόμενος δὲ τῆς ὁδοῦ κατὰ τὴν ἐκτροπὴν τὴν ἄνω φέρουσαν , ἐκείνην μὲν ἐκέλευσε προάγειν εἰς τὸ θέατρον , αὐτὸς δὲ χαίρειν μὲν Ἀμοιβέα , χαίρειν δὲ τοὺς γάμους ἐάσας ἀνῄει πρὸς τὸν Ἀκροκόρινθον ἁμιλλώμενος παρ ἡλικίαν καὶ κεκλεισμένην τὴν πύλην εὑρών , ἔκοπτε τῇ βακτηρίᾳ κελεύων ἀνοίγειν .
οἱ δ ἔνδον ἀνέῳξαν καταπλαγέντες .
οὕτω δὲ τοῦ τόπου κρατήσας , οὐ κατέσχεν αὑτόν , ἀλλ ἔπινε παίζων ὑπὸ χαρᾶς ἐν τοῖς στενωποῖς , καὶ δι ἀγορᾶς αὐλητρίδας ἔχων καὶ στεφάνους περικείμενος , ἀνὴρ γέρων καὶ τηλικαύταις πραγμάτων μεταβολαῖς κεχρημένος , ἐκώμαζε δεξιούμενος καὶ προσαγορεύων τοὺς ἀπαντῶντας , οὕτως ἄρα καὶ λύπης καὶ φόβου μᾶλλον ἐξίστησι καὶ σάλον παρέχει τῇ ψυχῇ τὸ χαίρειν ἄνευ λογισμοῦ παραγινόμενον .
ἀλλὰ γὰρ Ἀντίγονος μὲν , ὥσπερ εἴρηται , κτησάμενος τὸν Ἀκροκόρινθον ἐφύλαττε , μετὰ τῶν ἄλλων οἷς ἐπίστευε μάλιστα καὶ Περσαῖον ἐπιστήσας ἄρχοντα τὸν φιλόσοφον .
ὁ δὲ Ἄρατος ἔτι μὲν καὶ Ἀλεξάνδρου ζῶντος ἐπεχείρησε τῇ πράξει , γενομένης δὲ συμμαχίας τοῖς Ἀχαιοῖς πρὸς τὸν Ἀλέξανδρον ἐπαύσατο .
τότε δὲ αὖθις ἐξ ὑπαρχῆς ἑτέραν ἔλαβε τῆς πράξεως ὑπόθεσιν τοιαύτην .
ἦσαν ἐν Κορίνθῳ τέσσαρες ἀδελφοὶ Σύροι τὸ γένος , ὧν εἷς ὄνομα Διοκλῆς ἐν τῷ φρουρίῳ μισθοφορῶν διέτριβεν .
οἱ δὲ τρεῖς κλέψαντες βασιλικὸν χρυσίον ἦλθον εἷς Σικυῶνα πρὸς Αἰγίαν τινὰ τραπεζίτην , ᾧ διὰ τὴν ἐργασίαν ὁ Ἄρατος ἐχρῆτο .
καὶ μέρος μὲν εὐθὺς διέθεντο τοῦ χρυσίου , τὸ δὲ λοιπὸν εἷς αὐτῶν Ἐργῖνος ἐπιφοιτῶν ἡσυχῇ κατήλλαττεν .
ἐκ δὲ τούτου γενόμενος τῷ Αἰγίᾳ συνήθης , καὶ προαχθεὶς εἷς λόγον ὑπ αὐτοῦ περὶ τῆς φρουρᾶς , ἔφη πρὸς τὸν ἀδελφὸν ἀναβαίνων πρὸς τὸ κρημνῶδες ἐντομὴν καθεωρακέναι πλαγίαν , ἄγουσαν ᾗ χθαμαλώτατον ἐπῳκοδόμηται τῷ φρουρίῳ τὸ τεῖχος , προσπαίξαντος δὲ αὐτῷ τοῦ Αἰγίου καὶ εἰπόντος ·
εἶτα , ὦ βέλτιστε , διὰ μικρὸν οὕτω χρυσίου ἀνασπᾶτε τὰς βασιλικὰς πράξεις , δυνάμενοι μίαν ὥραν πολλῶν ἀποδόσθαι χρημάτων ;
ἢ γὰρ οὐχὶ καὶ τοιχωρύχοις καὶ προδόταις ἁλοῦσιν ἅπαξ ἀποθανεῖν ὑπάρχει ;
γελάσας ὁ Ἐργῖνος τότε μὲν ὡμολόγησεν ἀποπειρᾶσθαι τοῦ Διοκλέους τοῖς γὰρ ἄλλοις ἀδελφοῖς μὴ πάνυ τι πιστεύειν , ὀλίγαις δὲ ὕστερον ἡμέραις ἐπανελθὼν συντίθεται τὸν Ἄρατον ἄξειν πρὸς τὸ τεῖχος , ὅπου τὸ ὕψος οὐ μεῖζον ἦν πεντεκαίδεκα ποδῶν , καὶ τ ἆλλα συμπράξειν μετὰ τοῦ Διοκλέους .
ὁ δὲ Ἄρατος ἐκείνοις μὲν ἑξήκοντα τάλαντα δώσειν κατορθώσας ὡμολόγησεν , ἢν δὲ ἀποτύχῃ , σωθῇ δὲ μετ ἐκείνων , οἰκίαν ἑκατέρῳ καὶ τάλαντον 0 .
ἐπεὶ δὲ ἔδει παρὰ τῷ Αἰγίᾳ τὰ ἑξήκοντα τάλαντα κεῖσθαι τοῖς περὶ τὸν Ἐργῖνον , ὁ δὲ Ἄρατος οὔ τε αὐτὸς εἶχεν οὔ τε ἐβούλετο δανειζόμενος αἴσθησιν ἑτέρῳ τῆς πράξεως παρασχεῖν , λαβὼν τῶν ἐκπωμάτων τὰ πολλὰ καὶ τὰ χρυσία τῆς γυναικὸς ὑπέθηκε τῷ Αἰγίᾳ πρὸς τὸ ἀργύριον .
οὕτω γὰρ ἐπῆρτο τῇ ψυχῇ καὶ τοσοῦτον ἔρωτα τῶν καλῶν πράξεων εἶχεν , ὥστε τὸν Φωκίωνα καὶ τὸν Ἐπαμεινώνδαν ἐπιστάμενος Ἑλλήνων δικαιοτάτους καὶ κρατίστους γεγονέναι δοκοῦντας ἐπὶ τῷ διώσασθαι δωρεὰς μεγάλας καὶ μὴ προέσθαι χρημάτων τὸ καλόν , αὐτὸς εἰς ταῦτα δαπανᾶσθαι κρύφα καὶ προεισφέρειν , ἐν οἷς ἐκινδύνευε μόνος ὑπὲρ πάντων οὐ δὲ εἰδότων τὰ πραττόμενα , ᾑρεῖτο .
τίς γὰρ οὐκ ἂν θαυμάσειε καὶ συναγωνίσαιτο ἔτι νῦν τῇ μεγαλοψυχίᾳ τοῦ ἀνδρός , ὠνουμένου χρημάτων τοσούτων κίνδυνον τηλικοῦτον , καὶ τὰ τιμιώτατα δοκοῦντα τῶν κτημάτων ὑποτιθέντος , ὅπως παρεισαχθεὶς νυκτὸς εἰς τοὺς πολεμίους διαγωνίσηται περὶ τῆς ψυχῆς , ἐνέχυρον λαβὼν τὴν ἐλπίδα τοῦ καλοῦ παρ αὐτῶν , ἄλλο δὲ οὐδέν ;
οὖσαν δὲ καθ αὑτὴν ἐπισφαλῆ τὴν πρᾶξιν ἐπισφαλεστέραν ἐποίησεν ἁμαρτία τις εὐθὺς ἐν ἀρχῇ συμβᾶσα δι ἄγνοιαν .
ὁ γὰρ οἰκέτης τοῦ Ἀράτου Τέχνων ἐπέμφθη μὲν ὡς μετὰ τοῦ Διοκλέους κατασκεψόμενος τὸ τεῖχος , οὔπω δ ἦν τῷ Διοκλεῖ πρότερον ἐντετυχηκὼς κατ ὄψιν , ἀλλὰ τὴν μορφὴν αὐτοῦ καὶ τὸ εἶδος δοκῶν κατέχειν ἐξ ὧν ὁ Ἐργῖνος ἐπεσήμηνεν οὐλοκόμην καὶ μελάγχρουν καὶ ἀγένειον .
ἐλθὼν οὖν ὅπου συνετέτακτο , τὸν Ἐργῖνον ὡς ἀφιξόμενον μετὰ τὸν Διοκλέους ἀνέμενε πρὸ τῆς πόλεως πρὸ τοῦ καλουμένου Ὄρνιθος , ἐν δὲ τούτῳ πρῶτος ἀδελφὸς Ἐργίνου καὶ Διοκλέους ὄνομα Διονύσιος οὐ συνειδὼς τὴν πρᾶξιν οὐ δὲ κοινωνῶν , ὅμοιος δὲ τῷ Διοκλεῖ , προσῄει κατὰ τύχην .
ὁ δὲ Τέχνων πρὸς τὰ σημεῖα τῆς μορφῆς τῇ ὁμοιότητι κινηθείς ἠρώτησε τὸν ἄνθρωπον εἴ τι συμβόλαιον αὐτῷ πρὸς Ἐργῖνον εἴη .
φήσαντος δὲ ἀδελφὸν εἶναι , παντάπασιν ὁ Τέχνων ἐπείσθη τῷ Διοκλεῖ διαλέγεσθαι καὶ μή τε τ οὔνομα πυθόμενος μή τ ἄλλο μηδὲν προσμείνας τεκμήριον ἐμβάλλει τε τὴν δεξιὰν αὐτῷ καὶ περὶ τῶν συγκειμένων πρὸς τὸν Ἐργῖνον ἐλάλει κ ἀκεῖνον ἀνέκρινεν .
ὁ δὲ δεξάμενος αὐτοῦ τὴν ἁμαρτίαν πανούργως ὡμολόγει τε πάντα καὶ πρὸς τὴν πόλιν ἀναστρέψας ὑπῆγεν ἀνυπόπτως διαλεγόμενος .
ἤδη δὲ πλησίον ὄντος αὐτοῦ καὶ μέλλοντος ὅσον οὔπω τὸν Τέχνωνα διαλαμβάνειν , ἀπὸ τύχης αὖ πάλιν ὁ Ἐργῖνος αὐτοῖς ἀπήντησεν .
αἰσθόμενος δὲ τὴν ἀπάτην καὶ τὸν κίνδυνον διὰ νεύματος ἐδήλωσε τῷ Τέχνωνι φεύγειν καὶ ἀποπηδήσαντες ἀμφότεροι δρόμῳ πρὸς τὸν Ἄρατον ἀπεσώθησαν .
οὐ μὴν ἀπέκαμε ταῖς ἐλπίσιν ἐκεῖνος , ἀλλ ἔπεμψεν εὐθὺς τὸν Ἐργῖνον χρυσίον τε τῷ Διονυσίῳ κομίζοντα καὶ δεησόμενον αὐτοῦ σιωπᾶν .
ὁ δὲ καὶ τοῦτο ἐποίησε καὶ τὸν Διονύσιον ἄγων μεθ ἑαυτοῦ πρὸς τὸν Ἄρατον ἦλθεν .
ἐλθόντα δὲ αὐτὸν οὐκέτι διῆκαν , ἀλλὰ δήσαντες ἐφύλαττον ἐν οἰκίσκῳ κατακεκλεισμένον αὐτοὶ δὲ παρεσκευάζοντο πρὸς τὴν ἐπίθεσιν .
ἐπεὶ δὲ ἦν ἕτοιμα πάντα , τὴν μὲν ἄλλην δύναμιν ἐκέλευσεν ἐπὶ τῶν ὅπλων νυκτερεύειν , ἀναλαβὼν δὲ λογάδας τετρακοσίους οὐ δ αὐτοὺς εἰδότας τὰ πραττόμενα , πλὴν ὀλίγων , ἦγε πρὸς τὰς πύλας παρὰ τὸ Ἡραῖον .
ἦν δὲ τοῦ ἔτους ἡ περὶ θέρος ἀκμάζον ὥρα , τοῦ δὲ μηνὸς πανσέληνος , ἡ δὲ νὺξ ἀνέφελος καὶ καταφανής , ὥστε καὶ φόβον τὰ ὅπλα παρέχειν ἀντιλάμποντα πρὸς τήν σελήνην , μὴ τοὺς φύλακας οὐ λάθωσιν 0 .
ἤδη δὲ τῶν πρώτων ἐγγὺς ὄντων ἀπὸ θαλάσσης ἀνέδραμε νέφη καὶ κατέσχε τήν τε πόλιν αὐτὴν καὶ τὸν ἔξω τόπον ἐπίσκιον γενόμενον , ἐνταῦθα δὲ οἱ μὲν ἄλλοι συγκαθίσαντες ὑπελύοντο τὰς κρηπῖδας οὔ τε γὰρ ψόφον ποιοῦσι πολὺν οὔ τε ὀλισθήματα λαμβάνουσι γυμνοῖς τοῖς ποσὶν ἀντιλαμβανόμενοι τῶν κλιμάκων ὁ δὲ Ἐργῖνος ἑπτὰ λαβὼν νεανίσκους ἐσταλμένους ὁδοιπορικῶς ἔλαθε τῇ πύλῃ προσμίξας .
καὶ τὸν πυλωρὸν ἀποκτιννύουσι καὶ τοὺς μετ αὐτοῦ φύλακας , ἅμα δὲ αἵ τε κλίμακες προσετίθεντο καὶ κατὰ σπουδὴν ὁ Ἄρατος ὑπερβιβάσας ἑκατὸν ἄνδρας , τοὺς δ ἄλλους ἕπεσθαι κελεύσας ὡς ἂν δύνωνται τάχιστα , τὰς κλίμακας ἀναρπάσας ἐχώρει διὰ τῆς πόλεως μετὰ τῶν ἑκατὸν ἐπὶ τήν ἄκραν , ἤδη περιχαρὴς διὰ τὸ λανθάνειν ὡς κατορθῶν .
καί πως ἔτι πρόσωθεν αὐτοῖς ἀπήντα σὺν φωτὶ φυλακὴ τεσσάρων ἀνδρῶν οὐ καθορωμένοις ἔτι γὰρ ἦσαν ἐν τῷ σκιαζομένῳ τῆς σελήνης ·
ἐκείνους δὲ προσιόντας ἐξ ἐναντίας καθορῶσι .
μικρὸν οὖν ὑποστείλας τειχίοις τισὶ καὶ οἰκοπέδοις , ἐνέδραν ἐπὶ τοὺς ἄνδρας καθίζει , καὶ τρεῖς μὲν αὐτῶν ἐμπεσόντες ἀποθνῄσκουσιν , ὁ δὲ τέταρτος πληγεὶς ξίφει τήν κεφαλήν ἔφυγε , βοῶν ἔνδον εἶναι τοὺς πολεμίους .
καὶ μετὰ μικρὸν αἵ τε σάλπιγγες ἐπεσήμαινον , ἥ τε πόλις ἐξανίστατο πρὸς τὰ γινόμενα , πλήρεις τε ἦσαν οἵ στενωποὶ διαθεόντων , καὶ φῶτα πολλὰ , τὰ μὲν κάτωθεν ἤδη , τὰ δὲ ἄνωθεν ἀπὸ τῆς ἄκρας περιέλαμπε , καὶ κραυγὴ συνερρήγνυτο πανταχόθεν ἄσημος .
ἐν τούτῳ δὲ ὁ μὲν Ἄρατος ἐμφὺς τῇ πορείᾳ παρὰ τὸ κρημνῶδες ἡμιλλᾶτο , βραδέως καὶ ταλαιπώρως τὸ πρῶτον , οὐ κατακρατῶν , ἀλλ ἀποπλανώμενος τοῦ τρίβου παντάπασιν ἐνδεδυκότος καὶ πεοισκιαζομένου ταῖς τραχύτησι καὶ διὰ πολλῶν ἑλιγμῶν καὶ παραβολῶν περαίνοντος πρὸς τὸ τεῖχος , εἶτα θαυμάσιον οἷον ἡ σελήνη λέγεται διαστέλλουσα τὰ νέφη καὶ ὑπολαμποῦσα , τῆς ὁδοῦ τὸ χαλεπώτατον σαφηνίζειν , ἕως ἥψατο τοῦ τείχους καθ ὃν ἔδει τόπον 0 ·
ἐκεῖ δὲ πάλιν συνεσκίασε καὶ ἀπέκρυψε νεφῶν συνελθόντων .
οἱ δὲ περὶ τὰς πύλας ἔξω περὶ τὸ Ἡραῖον ἀπολειφθέντες τοῦ Ἀράτου στρατιῶται , τριακόσιοι τὸ πλῆθος ὄντες , ὥς ποτε παρεισέπεσον εἰς τὴν πόλιν θορύβου τε παντοδαποῦ καὶ φώτων γέμουσαν , οὐ δυνηθέντες ἐξανευρεῖν τὸν αὐτὸν τρίβον οὐ δ εἰς ἴχνος ἐμβῆναι τῆς ἐκείνων πορείας , ἔπτηξαν ἀθρόοι πρός τινι παλινσκίῳ λαγόνι τοῦ κρημνοῦ συστείλαντες ἑαυτούς , καὶ διεκαρτέρουν ἐνταῦθα περιπαθοῦντες καὶ δυσανασχετοῦντες .
βαλλομένων γὰρ ἀπὸ τῆς ἄκρας ἤδη τῶν περὶ τὸν Ἄρατον καὶ μαχομένων , ἀλαλαγμὸς ἐναγώνιος ἐχώρει κάτω , καὶ κραυγὴ περιήχει , διὰ τὴν ἀπὸ τῶν ὀρῶν ἀνάκλασιν συγκεχυμένη καὶ ἄδηλος ὅθεν εἴληφε τὴν ἀρχήν , διαπορούντων δὲ αὐτῶν ἐφ ὅ τι χρὴ τραπέσθαι μέρος , Ἀρχέλαος ὁ τῶν βασιλικῶν ἡγεμὼν στρατιώτας ἔχων πολλοὺς μετὰ κραυγῆς ἀνέβαινε καὶ σαλπίγγων , ἐπιφερόμενος τοῖς περὶ τὸν Ἄρατον , καὶ παρήλλαττε τοὺς τριακοσίους .
οἱ δὲ ὥσπερ ἐξ ἐνέδρας ἀναστάντες ἐμβάλλουσιν αὐτῷ καὶ διαφθείρουσιν οἷς ἐπέθεντο πρώτοις , τοὺς δὲ ἄλλους καὶ τὸν Ἀρχέλαον φοβήσαντες ἐτρέψαντο καὶ κατεδίωξαν ἄχρι τοῦ σκεδασθῆναι περὶ τὴν πόλιν διαλυθέντας .
ἄρτι δὲ τούτων νενικηκότων Ἐργῖνος ἀπὸ τῶν ἄνω μαχομένων ἦλθεν , ἀγγέλλων συμπεπλέχθαι τοῖς πολεμίοις τὸν Ἄρατον ἀμυνομένοις εὐρώστως , καὶ μέγαν ἀγῶνα περὶ αὐτὸ τὸ τεῖχος εἶναι , καὶ τάχους δεῖν τῆς βοηθείας .
οἱ δὲ εὐθὺς ἐκέλευον ἡγεῖσθαι ·
καὶ προσβαίνοντες ἅμα φωνῇ διεσήμαινον ἑαυτούς , ἐπιθαρρύνοντες τοὺς φίλους ·
ἥ τε πανσέληνος ἀπέφαινε τὰ ὅπλα πλείονα φαινόμενα τοῖς πολεμίοις διὰ τὸ μῆκος τῆς πορείας , καὶ τὸ τῆς νυκτὸς ἠχῶδες τὸν ἀλαλαγμὸν ἀπὸ πολλαπλασιόνων ἢ τοσούτων ἐποίει δοκεῖν φέρεσθαι .
τέλος δὲ συνερείσαντες ἐξωθοῦσι τοὺς πολεμίους καὶ καθυπέρτεροι τῆς ἄκρας ἦσαν καὶ τὸ φρούριον εἶχον , ἡμέρας ἤδη διαυγούσης , ὅ τε ἥλιος εὐθὺς ἐπέλαμπε τῷ ἔργῳ , καὶ παρῆν ἐκ Σικυῶνος ἡ λοιπὴ δύναμις τῷ Ἀράτῳ , δεχομένων κατὰ πύλας τῶν Κορινθίων προθύμως καὶ τοὺς βασιλικοὺς συλλαμβανόντων .
ἐπεὶ δὲ ἀσφαλῶς ἐδόκει πάντα ἔχειν , κατέβαινεν εἰς τὸ θέατρον ἀπὸ τῆς ἄκρας , πλήθους ἀπείρου συρρέοντος ἐπιθυμίᾳ τῆς τε ὄψεως αὐτοῦ καὶ τῶν λόγων οἷς ἔμελλε χρῆσθαι πρὸς τοὺς Κορινθίους .
ἐπιστήσας δὲ ταῖς παρόδοις ἑκατέρωθεν τοὺς Ἀχαιούς , αὐτὸς ἀπὸ τῆς σκηνῆς εἰς μέσον προῆλθε , τεθωρακισμένος καὶ τῷ προσώπῳ διὰ τὸν κόπον καὶ τὴν ἀγρυπνίαν ἠλλοιωμένος , ὥστε τῆς ψυχῆς τὸ γαυρούμενον καὶ χαῖρον ὑπὸ τῆς περὶ τὸ σῶμα βαρύτητος κατακρατεῖσθαι .